ร้าน “กุ้งอบวุ้นเส้น” ย่านวงเวียนใหญ่ ซึ่งเอาจริงๆ มีเจ้าดังๆ ในตำนานอยู่แถวนี้ด้วยนะ แต่ร้านนี้มาเปิดทีหลังก็อาจจะยังไม่ได้เป็นตำนานซักเท่าไหร่ค่ะ ซึ่งร้านนี้มีชื่อว่า “เจ๊เปี๊ยก” ค่ะ ร้านตั้งอยู่บริเวณแถวๆ วงเวียนใหญ่ ซ.เจริญรัท ค่ะ หากขับรถมาก็สามารถหาที่จอดรถตามข้างทางได้เลยค่ะ ร้านนี้เปิดตั้งแต่ช่วงประมาณ 5 โมงเย็นเป็นต้นไป จนถึงประมาณซัก 4 ทุ่มได้ค่ะ สำหรับบรรยากาศร้านนี้เป็นโต๊ะแบบมาตั้งตามข้างทาง ลูกค้าค่อนข้างแน่น และอาหารก็รอนานมากๆ ค่ะ ส่วนเมนูที่ขึ้นชื่อของที่นี่เค้าจะเป็นพวกอบๆ อย่าง ปู กุ้งอบวุ้นเส้น หอยแครงลวก หอยแมลงภู่อบ เหมือนเมนูร้านในตำนานเลย แน่นอนหลักๆ ก็สั่งมาลองชิมเกือบหมดทุกอย่างค่ะ รสชาติวุ้นเส้นเหนียวนุ่ม กุ้งตัวใหญใช้ได้ ส่วนน้ำจิ้มซีฟู้ดก็แซ่บใช้ได้เลยค่ะ รวมๆ ก็ถือว่าโอเคเลยนะ แต่ขอแนะนำถ้าหิวมากๆ ไม่ควรมาทานร้านแถบนี้ค่ะ เพราะอาหารนานเวอร์ค่ะ